  Виталий Пронин Алексей Прасолов Кун Кенешлы кивалтӥсе быръемынКенешонэ пырисько Тӧро А. Бречалов, Удмурт Правительстволэн Тӧроезлэсь ужзэ быдэсъясь Я. Семёнов, Удмурт Элькунъя федерал инспектор Д. Мусин, Кун Думаысь депутатъёс А. Загребин, В. Бузилов но мукетъёсыз. 10.15 часын. Кенешонлэн нырысетӥ юанэз - Кун Кенешлы выль кивалтӥсь быръён. «Огъя Россия» та пуконэ ӵектӥз аслэсьтыз адямизэ Алексей Прасоловез. Мукет адямиос дэмламын ӧй вал. Али солэн кандидатураез понна ватыса (тайной) куара сётон ортче. 11.08 часын. Алексей Прасолов Кун Кенешлы кивалтӥсе быръемын. Со понна, лушкем куара сётыса, дурбасьтӥз 55 депутат, 4-эз пумит вал.11.15 часын. Удмурт Правительстволы Тӧрое Удмуртилэн йырыз А. Бречалов ӵектӥз али та ужез быдэсъясез Ярослав Семёновез. 11.30 часын. Кун Кенешлэн Тороезлы нырысетӥ воштӥсе ӵектэмын Владимир Невоструев. 11.40 часын. Тазалыкез утёнъя, демографияя но семья политикая ялан ужась комиссиен кивалтӥсе ӵектэмын Кун Кенешысь депутат, Нырысетӥ элькун больницалэн кивалтӥсез Надежда Михайлова. Та адямиос понна али лушкем куара сётон ортче. 12.09 часын. Удмурт Правительстволы Тӧрое быръемын Ярослав Семёнов, со понна 58 адями дурбасьтӥз, 1-ез пумит вал. 12.11 часын. Кун Кенешлэн Тӧроезлы нырысетӥ воштӥсе быръемын Владимир Невоструев, со понна дур басьтӥз 56 адями, пумит 3 депутат вал. 12.14 часын. Кун Кенешлэн Тӧроезлэн воштӥсез, Тазалыкез утёнъя, демографияя но семья политикая ялан ужась комиссиен кивалтӥсь луиз Кун Кенешысь депутат, Нырысетӥ элькун больницалэн кивалтӥсез Надежда Михайлова. Со понна дурбасьтӥз 56 адями, 3 мурт пумит вал. Ангелина Снигирёва   